title: Mezeg (kumun)
text: Mezeg a oa ur gumun eus Breizh e Kanton Redon e departamant Il-ha-Gwilen.
  
  Istor
  
  843, Emgann Mezeg: trec'h Renaud war Hasting, Lambert Naoned ha Nevenoe.
  
  
  
  Brezel-bed kentañ  
   119 gwaz eus ar gumun a gollas o buhez abalamour d'ar brezel hervez monumant ar re varv, d.le. 4,41 % ag ar boblañs hervez an niveradeg bet graet e 1911.
  
  Eil Brezel-bed 
   20 den ag ar gumun a varvas abalamour d'ar brezel.
   D'ar 16 a viz Gwenholon 1943 e kouezhas ur c'harr-nij B-17F (anvet "Battlin Bobbie", marilhet 42-29876 ha kodet FR-B) eus aerlu SUA (United States Army Air Forces) e "La Férandais" e Mezeg; eizh nijour eus e laz a zeuas a-benn da achap, an daou vilour all a voe tapet gant an Alamaned.
   Dieubet e voe Mezeg d'an 3 a viz Eost 1944 gant ar 6th Armored Division eus lu SUA.
   En noz etre ar 4 hag ar 5 a viz Eost 1944 e kouezhas ur c'harr-nij Lysander marilhet BZ262 ha kodet RH-O eus ar 161st Squadron Royal Air Force Volunteer Reserve eus aerlu ar Rouantelezh-Unanet e "La Patouillais" e Mezeg gant daou zen en e vourzh, ar sturier breizhveuriat hag ur Gall, penn eus ar Rezistañs en Indre-et-Loire; lazhet e voent o-daou, douaret e voent e bered ar gumun, met ar Gall a voe kavet e identelezh e 1946 hag e gorf a voe rentet d'e familh; da gentañ e voe kredet e oa bet taolet al Lysander d'an diaz gant ur c'harr-nij-chaseal noz alaman Messerschmitt, met n'eus roud ebet eus an darvoud e dihelloù an aerlu alaman (Luftwaffe), padal e oa bet diskaret ur c'harr-nij en noz-se gant un nijerez Mosquito eus ar Royal Air Force: en em vanket e-vije laz ar Mosquito, o krediñ tennañ ouzh un Henschel 126 alaman.
   D'ar 16 a viz Mae 1945 e voe kavet korf un den eus ar gumun, ezel eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr e Sant-Pêr-Kiberen.
  
  Trevadennoù 
  
   Brezel Indez-Sina: ur soudard a varvas e miz Du 1947 e Saigon e Viet-Nam.
   Brezel Aljeria: mervel a reas daou vilour.
  
  D'ar 17 a viz Mezheven 2015 e voe votet kendeuziñ ar gumun gant hini Gwipri evit sevel kumun Gwipri-Mezeg, staliet d'ar 1añ a viz Genver 2016.
  
  Douaroniezh
  
  Emdroadur ar boblañs abaoe 1962
  
  Monumantoù ha traoù heverk 
  
    Monumant ar re varv.
  
  Bez ar C'hommonwealth e bered ar gumun  
  
  Ur c'harrnijour e oa. Marvet eo d'ar 5 a viz Eost 1944 pa voe diskennet e garr-nij (Lysander V9748, marilhet MA-D) e La Patouillais, e kumun Mezeg, e-pad an Eil Brezel Bed. Tennet e voe outañ dre fazi gant ur c'harr-nij arall eus Aerlu ar Rouantelezh-Unanet.
  
  Melestradurezh
  
  Tud
  
  Liammoù diavaez 
  
   Lec'hienn web ar gumun
  
  Notennoù ha daveoù 
  
  Kumunioù kozh Il-ha-Gwilen
  Bezioù-brezel ar C'hommonwealth en Il-ha-Gwilen
  Nijerezioù SUA aet d'ar strad e Breizh e-pad an Eil brezel-bed
  Nijerezioù ar C'hommonwealth aet d'ar strad e Breizh e-pad an Eil brezel-bed
  Tud lakaet d'ar marv gant al lu alaman e kreñvlec'h Pentevr e 1944